proxectonos/corpus_dominio_legal_administrativo_tmp huggingface dataset:
ORDE do 16 de decembro de 2020 pola que se modifica o prazo de presentación das solicitudes previsto na Orde do 18 de novembro de 2020 pola que se regula o procedemento para o recoñecemento a adegas do dereito a préstamos de campaña no ano 2020 garantidos polo Instrumento financeiro de xestión centralizada Feader 2014-2020, no marco do Programa de desenvolvemento rural de Galicia 2014-2020, cofinanciado polo Fondo Europeo Agrícola de Desenvolvemento Rural (Feader) (codigo de procedemento MR364A).
Consellería do Medio Rural — III. Outras disposicións — 18/12/2020

A Orde do 18 de novembro de 2020 pola que se regula o procedemento para o recoñecemento a adegas do dereito a préstamos de campaña no ano 2020 garantidos polo Instrumento financeiro de xestión centralizada Feader 2014-2020, no marco do Programa de desenvolvemento rural de Galicia 2014-2020, cofinanciado polo Fondo Europeo Agrícola de Desenvolvemento Rural (Feader) (código de procedemento MR364A), establece no número 8 do seu artigo 6 que o prazo de presentación de solicitudes será dun mes contado a partir do día seguinte ao de publicación desta orde no Diario Oficial de Galicia, e que implica que finalizará o día 21 de decembro de 2020.
Ante a complexidade da posta en marcha deste novo instrumento financeiro, que require a participación coordinada da Consellería do Medio Rural xunto co Ministerio de Agricultura, Pesca e Alimentación, a Sociedade Anónima Estatal de Caución Agraria e as entidades financeiras, considérase necesario ampliar o dito prazo.
En consecuencia, de conformidade co previsto no artigo 30.1.3 do Estatuto de autonomía de Galicia, e en uso das facultades que me confire a Lei 9/2007, do 13 de xuño, de subvencións de Galicia, e en uso das competencias atribuídas pola Lei 1/1983, do 22 de febreiro, de normas reguladoras da Xunta e da súa Presidencia,
Artigo 1. Ampliación do prazo de solicitude da axuda
Amplíase ata o día 30 de decembro de 2020 (incluído) o prazo de presentación das solicitudes.
Disposición derradeira única. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de decembro de 2020
RESOLUCIÓN do 26 de novembro de 2020 pola que se dá publicidade da prórroga da encomenda de servizos a Xestión do Solo de Galicia-Xestur, S.A. para a realización de traballos técnicos.
Axencia Galega de Infraestruturas — III. Outras disposicións — 18/12/2020

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á prórroga da encomenda de xestión, coas seguintes características:
Resolución do 26 de novembro de 2020, da Axencia Galega de Infraestruturas, pola que se aproba prorrogar a encomenda ao medio propio Xestión do Solo de Galicia-Xestur, S.A. para a realización de traballos técnicos.
– Actividade: os traballos que se van realizar baixo a cobertura da encomenda consistirán en traballos de apoio técnico á Axencia Galega de Infraestruturas no desenvolvemento daquelas tarefas en que a experiencia acumulada por Xestur na execución de obras permita complementar o traballo do persoal da mencionada axencia.
– Natureza e alcance da xestión encomendada: encomenda de xestión a medios propios, ao ter a empresa Xestión do Solo de Galicia-Xestur, S.A. a consideración de medio propio e de servizo técnico da Administración xeral e do sector público autonómico de Galicia, ao abeiro do establecido nos artigos 10, 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo da prórroga: 12 meses.
– Modalidade de financiamento: a prórroga da encomenda tramítase con cargo aos orzamentos da Axencia Galega de Infraestruturas para o ano 2021, aplicación orzamentaria 08.A1.512B.640.1.
– Orzamento: 57.592,35 €.
Santiago de Compostela, 26 de novembro de 2020
RESOLUCIÓN do 3 de decembro de 2020, da Dirección Xeral de Xustiza, pola que se aproban as listaxes definitivas das solicitudes admitidas e excluídas correspondentes ás axudas do fondo de acción social do ano 2020 para o persoal ao servizo da Administración de xustiza con destino na Comunidade Autónoma de Galicia.
Vicepresidencia primeira e Consellería de Presidencia, Xustiza e Turismo — III. Outras disposicións — 18/12/2020

De conformidade co establecido no punto 4 da Resolución do 12 de xuño de 2020, da Dirección Xeral de Xustiza, pola que se dá publicidade á convocatoria e aos criterios de repartición do fondo de acción social do ano 2020 para o persoal ao servizo da Administración de xustiza con destino na Comunidade Autónoma de Galicia, esta dirección xeral
Primeiro. Aprobar as listaxes definitivas das solicitudes admitidas e excluídas.
Por causa do carácter persoal dos datos vinculados a estas, o acceso por parte da persoa interesada á información relativa á admisión ou exclusión definitiva da súa solicitude realizarase a través da OPAX, co seu certificado dixital recoñecido ou co usuario e contrasinal.
Contra esta resolución, que esgota a vía administrativa, poderase interpor recurso contencioso-administrativo no prazo de dous meses desde o día seguinte ao da súa publicación, ou ben recurso potestativo de reposición no prazo dun mes ante este centro directivo.
Santiago de Compostela, 3 de decembro de 2020
CORRECCIÓN DE ERROS. Orde do 9 de decembro de 2020 pola que se aproban os diferentes modelos de autoliquidación do imposto sobre transmisións patrimoniais e actos xurídicos documentados na Comunidade Autónoma de Galicia e se regula o procedemento e as condicións para o seu pagamento e presentación, así como determinadas obrigacións formais e de subministración de información tributaria.
Consellería de Facenda e Administración Pública — I. Disposicións xerais — 23/12/2020

Advertidos erros na citada orde publicada no DOG nº 249, do 11 de decembro de 2020, é necesario efectuar as seguintes correccións:
Na páxina 48511, no primeiro parágrafo, onde di: «...Lei 2/2017, deo 8 de febreiro...», debe dicir: «...Lei 2/2017, do 8 de febreiro...».
Na páxina 48512, no primeiro parágrafo, onde di: «...trámites que van realizar o colectivo...», debe dicir: «...trámites que vai realizar o colectivo...».
Na páxina 48517, no artigo 7.2, onde di: «...na cale deberá...», debe dicir: «...na cal deberá...».
Na páxina 48518, no artigo 10, no segundo parágrafo, onde di: «...Se o acto o contrato...», debe dicir: «...Se o acto ou contrato...».
Na páxina 48519, no artigo 13, no terceiro parágrafo, onde di: «...efectos da desta...», debe dicir: «...efectos desta...».
Na páxina 48533, no anexo I, no noveno parágrafo, onde di: «El número de referencia...», debe dicir: «O número de referencia...».
ORDE do 2 de decembro de 2020 pola que se conceden os premios de educación secundaria obrigatoria ao esforzo e á superación persoal correspondentes ao curso 2019/20, convocados pola Orde do 27 de agosto de 2020 (Diario Oficial de Galicia do 8 de setembro).
Consellería de Cultura, Educación e Universidade — III. Outras disposicións — 18/12/2020

Mediante a Orde do 27 de agosto de 2020 convocáronse os premios de educación secundaria obrigatoria ao esforzo e á superación persoal, correspondentes ao curso 2019/20 (DOG do 8 de setembro). No artigo 14, a citada orde establece que a persoa titular da Dirección Xeral de Educación, Formación Profesional e Innovación Educativa elevará a proposta feita pola comisión de selección á persoa titular da Consellería de Educación, Universidade e Formación Profesional, que emitirá a correspondente orde de adxudicación para a súa publicación no Diario Oficial de Galicia, que recollerá a relación de códigos alfanuméricos dos premiados.
Vista a proposta feita pola comisión de selección, por proposta do secretario xeral de Educación e Formación Profesional, de acordo co establecido no artigo 14.2 da orde de convocatoria,
Primeiro. Adxudicar os premios de educación secundaria obrigatoria ao esforzo e á superación persoal, correspondentes ao curso 2019/20, aos alumnos e alumnas que figuran na seguinte relación:
Segundo. Cada alumno ou alumna premiados recibirá 750 € que se farán efectivos con cargo á partida orzamentaria 10.20.423A.480.1 dos orzamentos do ano 2020.
Terceiro. Esta orde poderá ser impugnada mediante recurso potestativo de reposición ante o conselleiro de Cultura, Educación e Universidade no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de decembro de 2020
RESOLUCIÓN do 16 de decembro de 2020, da Secretaría Xeral de Medios, pola que se publican as axudas concedidas a empresas xornalísticas e de radiodifusión.
Vicepresidencia primeira e Consellería de Presidencia, Xustiza e Turismo — III. Outras disposicións — 30/12/2020

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 23 da Resolución do 28 de febreiro de 2020, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia non competitiva, destinadas a empresas xornalísticas e de radiodifusión, e se procede á súa convocatoria para o ano 2020 (DOG nº 45, do 6 de marzo), procédese á publicación das empresas beneficiarias no anexo.
Estas axudas fináncianse con cargo ás aplicacións orzamentarias 04.20.151A.470.1 e 04.20.461A.470.1 dos orzamentos xerais da Comunidade Autónoma de Galicia para o ano 2020.
Santiago de Compostela, 16 de decembro de 2020
a) Axudas a xornais impresos en formato papel.
b) Axudas a empresas radiofónicas privadas.
c) Axudas a empresas xornalísticas que difundan a súa actividade informativa pola internet.
RESOLUCIÓN do 16 de decembro de 2020, da Secretaría Xeral de Medios, pola que se publican as axudas concedidas a empresas que realicen publicacións periódicas escritas integramente en galego.
Vicepresidencia primeira e Consellería de Presidencia, Xustiza e Turismo — III. Outras disposicións — 30/12/2020

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 24 da Resolución do 26 de decembro de 2019, da Secretaría Xeral de Medios, pola que se establecen as bases reguladoras para a concesión de axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego, e se convocan para o ano 2020 (DOG núm. 11, do 17 de xaneiro), procédese á publicación das empresas beneficiarias no anexo.
Estas axudas fináncianse con cargo ás aplicacións orzamentarias 04.20.151A.470.0 e 04.20.461A.470.0 dos orzamentos xerais da Comunidade Autónoma de Galicia para o ano 2020.
Santiago de Compostela, 16 de decembro de 2020
CORRECCIÓN DE ERROS. Resolución do 3 de decembro de 2020, da Dirección Xeral de Relacións Laborais, pola que se dá publicidade das festas laborais de carácter local para o ano 2021 correspondentes aos concellos das catro provincias da Comunidade Autónoma de Galicia.
Consellería de Emprego e Igualdade — III. Outras disposicións — 23/12/2020

Advertido erro na devandita resolución, publicada no Diario Oficial de Galicia número 250, do 14 de decembro de 2020, cómpre facer a seguinte corrección:
Na páxina 48836, no anexo II, na provincia de Lugo, onde di: «34. Navia de Suarna: 16 de febreiro, Martes de Entroido; 21 de setembro, Virxe das Dores», debe dicir:
«34. Navia de Suarna: 16 de febreiro, Martes de Entroido; 20 de setembro, Virxe das Dores»
.
RESOLUCIÓN do 14 de decembro de 2020 pola que se publica a oferta de emprego público do persoal docente e investigador para o ano 2020.
Universidade de Vigo — III. Outras disposicións — 21/12/2020

Conforme o disposto no artigo 70 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público; no artigo 19 da Lei 6/2018, do 3 de xullo, de orzamentos xerais do Estado para o ano 2018; no artigo 36 e disposición adicional oitava da Lei 6/2019, do 23 de decembro, de orzamentos xerais da Comunidade Autónoma de Galicia para o ano 2020; no artigo 62.2 da Lei orgánica 6/2001, do 21 de decembro, de universidades; unha vez obtida a autorización da Consellería de Facenda da Xunta de Galicia, con data do 10 de decembro de 2020,
Primeiro. Publicar a oferta de emprego público do persoal docente e investigador da Universidade de Vigo para o ano 2020.
Segundo. Esta oferta de emprego público inclúe as necesidades de recursos humanos de carácter permanente no ámbito docente e investigador con asignación orzamentaria que non poden ser cubertas con efectivos de persoal existentes, segundo se detalla no anexo.
Terceiro. As convocatorias dos concursos de acceso derivadas desta oferta publicaranse no
Boletín Oficial de Galicia
e no
Diario Oficial de Galicia
, para garantir a publicidade exixida no artigo 62.1 da Lei 6/2001, do 21 de decembro, de universidades, e executaranse dentro do prazo máximo previsto no artigo 70 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público.
Contra a presente resolución, que esgota a vía administrativa, poderase interpor recurso contencioso-administrativo ante o Xulgado do Contencioso-Administrativo no prazo de dous meses contados desde o día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Non obstante, as persoas interesadas poderán interpor recurso potestativo de reposición no prazo dun mes ante o órgano que a ditou. Neste caso non se poderá interpor o recurso contencioso-administrativo antedito mentres non se dite resolución expresa ou presunta do recurso administrativo de reposición, ao abeiro dos artigos 123 e seguintes da Lei 39/2015, do 1 de outubro, do procedemento administrativo común das administracións públicas.
Vigo, 14 de decembro de 2020
1. Sistema de acceso libre.
Persoal docente e investigador dos corpos docentes universitarios:
2. Quenda de promoción interna.
En aplicación do disposto no artigo 62.2 da Lei orgánica 6/2001, do 21 de decembro, de universidades, inclúense na OEP para o ano 2020 as seguintes prazas polo procedemento de promoción interna:
RESOLUCIÓN do 4 de decembro de 2020, da Secretaría Xeral de Cultura, pola que se dá publicidade da concesión do III Premio CGAC de investigación e ensaio sobre a arte contemporánea do ano 2020.
Consellería de Cultura, Educación e Universidade — III. Outras disposicións — 21/12/2020

Conforme o previsto no artigo 13 da Orde da Consellería de Cultura e Turismo do 16 de xuño de 2020 (DOG núm. 127, do 29 de xuño), pola que se convocou para o ano 2020 o III Premio CGAC de investigación e ensaio sobre a arte contemporánea, resolvo facer pública a concesión do devandito premio a Laura Calvo Gens, por unha contía de 3.000,00 €, ao texto orixinal Memoria do Azul.
Santiago de Compostela, 4 de decembro de 2020
ORDE do 11 de decembro de 2020 pola que se fixan os prezos privados para a venda ao público de diversas publicacións.
Consellería de Cultura, Educación e Universidade — III. Outras disposicións — 21/12/2020

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Consellería de Cultura, Educación e Universidade e logo do informe favorable da Consellería de Facenda, esta consellería
Artigo único
1. Quedan aprobados os prezos privados de venda ao público das publicacións editadas pola Consellería de Cultura, Educación e Universidade que se relacionan no anexo.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de decembro de 2020
– O mes de Abril na tradición. 2 €.
– Publicación. 9 €.
– Publicación. 9 €.
– Viae ad limina Sancti Iacobi. 90 €.
– Museo (do Ermitán) Man. 20 €.
– Teoría do asombro; Mirada + Memoria = Visión: [Escritos de conversas]. 16 €.
– A arte está feita dunha materia incerta e fragmentaria: Unha particular aproximación á práctica artística contemporánea. 12 €.
– Arqueoloxía do noroeste peninsular en tempos de Nós. 15 €.
ORDE do 4 de decembro de 2020 pola que se resolve a convocatoria da Orde do 27 de xullo de 2020 pola que se convocan axudas dirixidas a escolas de música privadas dependentes de institucións sen ánimo de lucro.
Consellería de Cultura, Educación e Universidade — III. Outras disposicións — 21/12/2020

Mediante a Orde do 27 de xullo de 2020 (DOG do 7 de agosto) publicouse a convocatoria de axudas dirixidas a escolas de música privadas dependentes de institucións sen ánimo de lucro.
A comisión valorará as solicitudes e a documentación presentadas e elevada a proposta definitiva de concesión destas axudas, segundo prevén os puntos oitavo e noveno da orde de convocatoria, e en virtude das atribucións que ten conferidas a Consellería de Cultura, Educación e Universidade,
Primeiro. Concederlles as axudas, nas contías que se sinalan, ás escolas de música dependentes de asociacións ou fundacións sen ánimo de lucro que se relacionan no anexo I desta orde. Así mesmo, desestimar as solicitudes presentadas polas asociacións ou fundacións que se relacionan no anexo II, polas causas que se indican.
Segundo. O pagamento da subvención realizarase unha vez que o órgano concedente comprobe a xustificación presentada polo/a beneficiario/a da realización da actividade subvencionada. Toda alteración das condicións tidas en conta para a concesión da subvención poderá dar lugar á modificación desta resolución de concesión.
Terceiro. Contra esta orde, que esgota a vía administrativa, os/as interesados/as poderán interpoñer recurso potestativo de reposición no prazo dun mes, contado a partir do día seguinte ao da súa publicación no Diario Oficial de Galicia, ante a persoa titular da Consellería de Cultura, Educación e Universidade, segundo o disposto na Lei 39/2015, do 1 de outubro, do procedemento administrativo común das administracións públicas, ou ben presentar directamente recurso contencioso-administrativo, ante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de decembro de 2020
EXTRACTO da Orde do 16 de decembro de 2020 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2021 (código de procedemento MT804C).
Consellería de Medio Ambiente, Territorio e Vivenda — III. Outras disposicións — 29/12/2020

BDNS (Identif.): 539803.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/inditex):
Primeiro.
Beneficiarias
Poderán ser beneficiarias as persoas físicas ou xurídicas, distintas das entidades locais, ou entidades sen personalidade xurídica, propietarias de elementos incluídos no Catálogo galego de árbores senlleiras na data de publicación desta orde.
Segundo.
Obxecto
Establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras, regulado polo Decreto 67/2007, do 22 de marzo, así como proceder á súa convocatoria para o ano 2021.
Terceiro.
Bases reguladoras e convocatoria
Orde do 16 de decembro de 2020 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2021 (código de procedemento MT804C).
Cuarto.
Contía
O importe asignado é de cincuenta mil euros (50.000,00 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto.
Prazo de presentación de solicitudes
O prazo de presentación das solicitudes rematará o día 29 de xaneiro de 2021.
Sexto.
Outros datos
As axudas a que se refire esta orde comprenden os gastos subvencionables recollidos no artigo 2 que fosen efectivamente realizados desde a certificación de non inicio ata o 30 de setembro de 2021.
Santiago de Compostela, 16 de decembro de 2020
EXTRACTO da Orde do 16 de decembro de 2020 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2021 destinadas ás entidades locais (código de procedemento MT804B).
Consellería de Medio Ambiente, Territorio e Vivenda — III. Outras disposicións — 29/12/2020

BDNS (Identif.): 539796.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/inditex):
Primeiro. Entidades beneficiarias
Poderán ser beneficiarias as entidades locais, propietarias de elementos incluídos no Catálogo galego de árbores senlleiras na data de publicación desta orde. Tamén poderán ser beneficiarias as agrupacións de entidades locais (agrupación, asociación, mancomunidade, consorcio, fusión ou calquera outra similar).
Segundo. Obxecto
Establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras, regulado polo Decreto 67/2007, do 22 de marzo, así como proceder á súa convocatoria para o ano 2021.
Terceiro. Bases reguladoras e convocatoria
Orde do 16 de decembro de 2020 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2021 destinadas ás entidades locais (código de procedemento MT804B).
Cuarto. Contía
O importe asignado é de corenta mil euros (40.000,00 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto. Prazo de presentación de solicitudes
O prazo de presentación das solicitudes rematará o día 29 de xaneiro de 2021.
Sexto. Outros datos
As axudas a que se refire esta orde comprenden os gastos subvencionables recollidos no artigo 2 que fosen efectivamente realizados desde a certificación de non inicio ata o 30 de setembro de 2021.
Santiago de Compostela, 16 de decembro de 2020
RESOLUCIÓN do 24 de novembro de 2020 pola que se dá publicidade dos convenios de colaboración subscritos no segundo cuadrimestre do ano 2020.
Axencia Galega da Industria Forestal — III. Outras disposicións — 02/12/2020

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar, no
Diario Oficial de Galicia
, unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Primeiro. Darlle publicidade á relación dos convenios subscritos pola Axencia Galega da Industria Forestal no segundo cuadrimestre do ano 2020, que se incorpora como anexo I a esta resolución.
Santiago de Compostela, 24 de novembro de 2020
CORRECCIÓN DE ERROS. Resolución do 18 de novembro de 2020 pola que se dá publicidade das axudas concedidas ao abeiro da Resolución do 5 de maio de 2020 pola que se establecen as bases reguladoras e se convocan para o ano 2020 as axudas para a organización de actividades formativas non regradas e de divulgación que impulsen o coñecemento, a competitividade e a innovación da industria forestal de Galicia (código de procedemento IN501A).
Axencia Galega da Industria Forestal — III. Outras disposicións — 02/12/2020

Advertido un erro no anexo da referida resolución, publicada no
Diario Oficial de Galicia
núm. 238, do 25 de novembro de 2020, cómpre facer a seguinte corrección: cambiar o anexo publicado polo que se recolle nesta corrección.
CORRECCIÓN DE ERROS. Resolución do 11 de novembro de 2020 pola que se resolve o proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (código de procedemento IN859A).
Axencia Galega de Innovación — III. Outras disposicións — 02/12/2020

Advertido erro na dita resolución, publicada no Diario Oficial de Galicia número 235, do 20 de novembro de 2020, é preciso facer a seguinte corrección:
Na páxina 45914, onde di: «Dominio ERC de Neurociencias: Aswhin Woodhoo (***123***)», debe dicir: «Dominio ERC de Neurociencias: Ashwin Woodhoo (***123***)».
CORRECCIÓN DE ERROS. Orde do 7 de maio de 2015 pola que se autoriza a inclusión da escola de música Agrupación Musical de Vincios de Gondomar no Rexistro de Escolas de Música e Danza da Comunidade Autónoma de Galicia.
Consellería de Cultura, Educación e Ordenación Universitaria — III. Outras disposicións — 02/12/2020

Advertido erro na Orde do 7 de maio de 2015, publicada no Diario Oficial de Galicia número 96, do 25 de maio de 2015, cómpre facer a seguinte corrección:
Na páxina 20393, no punto primeiro, onde di: «Código do centro: 36014896», debe dicir: «Código do centro: 36024896».
RESOLUCIÓN do 20 de novembro de 2020, da Dirección Xeral de Xustiza, pola que se aproba a relación de solicitudes estimadas e desestimadas relativas ao recoñecemento extraordinario do grao I da traxectoria profesional do persoal ao servizo da Administración de xustiza en Galicia.
Vicepresidencia primeira e Consellería de Presidencia, Xustiza e Turismo — III. Outras disposicións — 02/12/2020

De conformidade co establecido no artigo 7 da Resolución do 25 de setembro de 2020, da Dirección Xeral de Xustiza, pola que se dá publicidade do Acordo do Consello da Xunta de Galicia do 17 de setembro de 2020, polo que se aproba o acordo acadado o 3 de agosto de 2020 entre a Administración da Comunidade Autónoma de Galicia e as organizacións sindicais SPJ-USO, UGT e CC.OO. para a implantación do réxime extraordinario de acceso ao grao I do sistema de traxectoria profesional do persoal ao servizo da Administración de xustiza en Galicia (DOG núm. 201, do 5.10.2020), esta dirección xeral
Primeiro. Aprobar a relación de solicitudes estimadas e desestimadas relativas ao recoñecemento extraordinario do grao I da traxectoria profesional do persoal ao servizo da Administración de Xustiza en Galicia.
Por causa do carácter persoal dos datos vinculados a estas, o acceso por parte da persoa interesada á información relativa á estimación ou desestimación da súa solicitude realizarase a través da Oficina Virtual do Persoal da Administración de Xustiza de Galicia (OPAX).
Contra esta resolución, que esgota a vía administrativa, poderase interpor recurso de reposición ante o director xeral de Xustiza no prazo dun mes, ou recurso contencioso-administrativo ante o órgano competente no prazo de dous meses. Ambos os dous prazos contaranse a partir do día seguinte ao da publicación desta resolución no
Diario Oficial de Galicia
.
Santiago de Compostela, 20 de novembro de 2020
ORDE do 13 de novembro de 2020 pola que se autoriza o cambio de denominación específica do CEIP Plurilingüe de Castrelo do Val, do concello de Castrelo do Val.
Consellería de Cultura, Educación e Universidade — III. Outras disposicións — 01/12/2020

De conformidade co previsto no artigo 8 do Regulamento orgánico das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: Ourense.
Concello: Castrelo do Val.
Código: 32015682.
Denominación actual: Colexio de Educación Infantil e Primaria (CEIP) «Plurilingüe de Castrelo do Val».
Nova denominación: Colexio de Educación Infantil e Primaria (CEIP) «Plurilingüe Raúl Fernández».
Santiago de Compostela, 13 de novembro de 2020
ORDE do 16 de novembro de 2020 pola que se procede ao cesamento e nomeamento de membros do Consello Galego de Cooperativas.
Consellería de Emprego e Igualdade — II. Autoridades e persoal — 01/12/2020

O Decreto 25/2001, do 18 de xaneiro, polo que se regula a organización e o funcionamento do Consello Galego de Cooperativas, en desenvolvemento das previsións contidas na súa norma de creación, a Lei 5/1998, do 18 de decembro, de cooperativas de Galicia, regula no seu artigo 4 a composición do Consello; no artigo 5, o procedemento de nomeamento e cesamento dos seus membros, e no artigo 6, a duración do mandato e substitucións.
Os actuais membros do Consello Galego de Cooperativas foron nomeados pola Orde do 16 de outubro de 2017 pola que se procede ao nomeamento de membros do Consello Galego de Cooperativas, e polas ordes do 27 de xuño de 2018, do 4 de setembro de 2018, do 7 de novembro de 2019 e do 2 de marzo de 2020 polas que se procede ao cesamento e nomeamento de membros do Consello Galego de Cooperativas.
Os cambios de adscrición producidos na Consellería de Emprego e Igualdade e na Consellería de Cultura, Educación e Universidade fan necesario substituír as persoas titulares representantes das ditas consellerías.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta de Galicia e da súa Presidencia, e o artigo 5 do Decreto 25/2001, do 18 de xaneiro, polo que se regulan a organización e o funcionamento do Consello Galego de Cooperativas,
Primeiro
Que cese Pablo Casal Espido como vogal titular en representación da Consellería de Emprego e Igualdade e José Manuel Pinal Rodríguez como vogal titular en representación da Consellería de Cultura, Educación e Universidade.
Segundo
Nomear a José Ramón Pardo Cabarcos como vogal titular en representación da Consellería de Emprego e Igualdade e a José Luis Mira Lema como vogal titular en representación da Consellería de Cultura, Educación e Universidade.
Contra esta orde poderase interpor, potestativamente, recurso de reposición ante a conselleira de Emprego e Igualdade no prazo dun (1) mes contado desde o día seguinte ao da súa publicación, de conformidade co establecido no artigo 123 da Lei 39/2015, do 1 de outubro, do procedemento administrativo común das administracións públicas, ou interpor directamente recurso contencioso-administrativo ante o Tribunal Superior de Xustiza de Galicia, no prazo de dous (2) meses, contados desde o día seguinte ao da súa publicación, de conformidade co establecido no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de novembro de 2020
CORRECCIÓN DE ERROS. Resolución do 4 de novembro de 2020, da Dirección Xeral de Ordenación do Territorio e Urbanismo, pola que se aproba a rectificación dun erro material detectado na actualización do Plan básico autonómico de Galicia.
Consellería de Medio Ambiente, Territorio e Vivenda — III. Outras disposicións — 01/12/2020

Advertido un erro na publicación da citada resolución no
Diario Oficial de Galicia
núm. 232, do 17 de novembro de 2020, cómpre a corrección oportuna:
No sumario ou índice completo e no que inicia a dita resolución, onde di: «Resolución do 2 de novembro de 2020, da Dirección Xeral de Ordenación do Territorio e Urbanismo, pola que se aproba a rectificación dun erro material detectado na actualización do Plan básico autonómico de Galicia», debe dicir: «Resolución do 4 de novembro de 2020, da Dirección Xeral de Ordenación do Territorio e Urbanismo, pola que se aproba a rectificación dun erro material detectado na actualización do Plan básico autonómico de Galicia”
No pé de sinatura onde di: «Santiago de Compostela, 2 de novembro de 2020», debe dicir: «Santiago de Compostela, 4 de novembro de 2020».
RESOLUCIÓN do 27 de novembro de 2020 relativa ao nomeamento dos membros integrantes da Xunta Electoral de Galicia.
Xunta Electoral de Galicia — III. Outras disposicións — 03/12/2020

A Presidencia da Xunta Electoral de Galicia, en cumprimento do Decreto 185/2020, do 16 de novembro, da Presidencia da Xunta de Galicia (DOG núm. 233, do 18 de novembro de 2020), procedeu ao nomeamento dos membros integrantes da Xunta Electoral de Galicia.
Deste xeito dáse contido ao disposto no artigo 15 da Lei autonómica 8/1985, do 13 de agosto, de eleccións ao Parlamento de Galicia, onde se establece que os nomeados por decreto, ao comezo de cada lexislatura, permanecerán no exercicio do seu mandato ata a toma de posesión da nova xunta electoral.
Na súa virtude e ao abeiro do disposto no artigo 18.6 da Lei orgánica 5/1985, do 19 de xuño, e en execución do acordo adoptado pola Xunta Electoral de Galicia na reunión do día de hoxe, esta Presidencia resolveu declarar:
O día 27 de novembro de 2020 constitúese a Xunta Electoral de Galicia cos seguintes membros:
Presidente: José María Gómez y Díaz-Castroverde, presidente do Tribunal Superior de Xustiza de Galicia (artigo 14.1.a) da Lei 8/1985, do 13 de agosto).
Vicepresidente: Pablo Sande García, maxistrado do Tribunal Superior de Xustiza de Galicia (artigo 14.1.b).
Vogais: maxistrados do Tribunal Superior de Xustiza de Galicia (artigo 14.1.c):
Pablo Sande García
Dolores Rivera Frade
Rosa Mª Rodríguez Rodríguez
Antonio Martínez Quintanar
Vogais: profesores en activo das facultades de Dereito de Santiago de Compostela, A Coruña e Vigo (artigo 14.1.d):
Xosé Manuel Carril Vázquez
Ángel Gómez-Iglesias Casal
Carlos Martínez-Buján Pérez
Jesús Martínez Girón
Secretario: Xosé Antón Sarmiento Méndez, letrado oficial maior do Parlamento de Galicia (artigo 15.2).
O que se publica para xeral coñecemento.
A Coruña, 27 de novembro de 2020
RESOLUCIÓN do 24 de novembro de 2020 pola que se fan públicas as axudas concedidas ao abeiro da Resolución do 8 de xullo de 2020 pola que se aproban as bases reguladoras para a concesión de axudas, en réxime de concorrencia competitiva, para a mellora da calidade da auga proporcionada por comunidades de usuarios de abastecemento para consumo humano na Comunidade Autónoma de Galicia e se convocan para o ano 2020 (código de procedemento AU232A).
Augas de Galicia — III. Outras disposicións — 03/12/2020

O 21.7.2020 publicouse no
Diario Oficial de Galicia
a Resolución do 8.7.2020 pola que se aproban as bases reguladoras para a concesión de axudas, en réxime de concorrencia competitiva, para a mellora da calidade da auga proporcionada por comunidades de usuarios de abastecemento para consumo humano na Comunidade Autónoma de Galicia e se convocan para o ano 2020 (código de procedemento AU232A).
A Dirección de Augas de Galicia, por delegación da Presidencia de Augas de Galicia, ditou resolución de concesión de axudas ás comunidades de usuarios beneficiarias.
Segundo o recollido na Resolución do 8.7.2020, citada, deben publicarse no
Diario Oficial de Galicia
e na páxina web de Augas de Galicia a relación das subvencións concedidas.
As axudas fináncianse con cargo á conta financeira 6558 (transferencias de capital a familias e institucións sen fins de lucro) da entidade pública empresarial Augas de Galicia.
De conformidade co previsto nos artigos 13 e 24 da Resolución do 8.7.2020, xa citada,
Facer público no
Diario Oficial de Galicia
e na páxina web oficial de Augas de Galicia a relación das entidades beneficiarias e o importe das axudas concedidas.
Santiago de Compostela, 24 de novembro de 2020
RESOLUCIÓN do 25 de novembro de 2020, da Dirección Xeral de Emprego, Traballo Autónomo e Economía Social, pola que se dá publicidade das axudas concedidas ao abeiro da Orde do 20 de decembro de 2017 pola que se establecen as bases reguladoras para o fomento e consolidación do emprego a través do Programa I, para as pequenas empresas de nova creación, e do Programa II, de incentivos ás empresas cualificadas como iniciativas de emprego de base tecnolóxica, cofinanciados polo Fondo Social Europeo, e se procede á súa convocatoria para o ano 2018.
Consellería de Emprego e Igualdade — III. Outras disposicións — 03/12/2020

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 20 de xuño, de transparencia e boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Dirección Xeral de Emprego, Traballo Autónomo e Economía Social, por delegación da conselleira,
Ordenar a publicación no Diario Oficial de Galicia das subvencións concedidas do Programa II desta orde de convocatoria, con cargo á aplicación orzamentaria 09.40.322C.472.1, código de proxecto 2015 00565, ao abeiro da Orde do 20 de decembro de 2017 pola que se establecen as bases reguladoras para o fomento e consolidación do emprego a través do Programa I, para as pequenas empresas de nova creación, e do Programa II, de incentivos ás empresas cualificadas como iniciativas de emprego de base tecnolóxica, cofinanciado polo Fondo Social Europeo, e se procede á súa convocatoria para o ano 2018 (DOG núm.19, do 26 de xaneiro).
Santiago de Compostela, 25 de novembro de 2020
DECRETO 201/2020, do 20 de novembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de glorieta no punto quilométrico 98+340 da AC-550, de clave AC/19/076.06, no concello de Porto do Son.
Consellería de Infraestruturas e Mobilidade — III. Outras disposicións — 03/12/2020

Antecedentes:
Primeiro. O día 16 de marzo de 2020 publicouse no
Diario Oficial de Galicia
(núm. 52) o Anuncio do 2 de marzo de 2020 polo que se somete ao trámite de información pública o proxecto de construción de glorieta no punto quilométrico 98+340 da AC-550, de clave AC/19/076.06, así como a relación individual de bens, dereitos e propietarios afectados polo proxecto referenciado.
Segundo. Tras a análise dos informes e certificados presentados, o 7 de outubro de 2020 apróbase o expediente de información pública e o proxecto de construción de glorieta no punto quilométrico 98+340 da AC-550, de clave AC/19/076.06.
Este proxecto ten por obxecto a xustificación e definición das obras que se realizarán para a implantación dunha glorieta na intersección situada no punto quilométrico 98+340 da estrada AC-550, no lugar denominado O Cruceiro, na parroquia de Santa Mariña de Xuño, no municipio de Porto do Son. Neste punto de intersección conéctase a estrada AC-550 coa vía que leva á igrexa pola marxe esquerda e coa vía que se dirixe ao colexio, ao centro de saúde e á praia das Furnas, pola marxe dereita.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia, na súa reunión do día vinte de novembro de dous mil vinte,
Artigo único
Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción de glorieta no punto quilométrico 98+340 da AC-550, de clave AC/19/076.06.
Santiago de Compostela, vinte de novembro de dous mil vinte
ORDE do 25 de novembro de 2020 pola que se modifica a composición do Consello Social da Universidade de Santiago de Compostela.
Consellería de Cultura, Educación e Universidade — II. Autoridades e persoal — 04/12/2020

Mediante Orde do 30 de xaneiro de 2017 (DOG do 8 de febreiro), fíxose pública a composición do Consello Social da Universidade de Santiago de Compostela.
A Lei 6/2013, do 13 de xuño, do Sistema universitario de Galicia, establece que o consello social estará integrado por un máximo de trinta e unha persoas membros.
A Lei 6/2013 no seu artigo 77.3 establece que a representación dos intereses sociais no consello social corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou presidenta do consello social; seis membros designados polo Parlamento de Galicia; seis membros designados pola Xunta de Galicia; un membro designado por cada un dos sindicatos máis representativos no territorio da Comunidade Autónoma de Galicia; catro membros designados polas organizacións empresariais máis representativas dos sectores estratéxicos da economía galega na área de influencia da universidade; un membro designado polas corporacións dos municipios en que se sitúan os campus; un membro designado pola asociación de antigos alumnos de cada unha das universidades, un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades.
O Consello Social da Universidade de Santiago de Compostela comunica á Consellería de Cultura, Educación e Universidade o nomeamento, con data do 9 de novembro de 2020, de Óscar Manuel Lorenzo Fernández, como representante de UXT Galicia no Consello Social da Universidade de Santiago de Compostela, en substitución de Iago Calderón Soilán. Xúntase declaración xurada de compatibilidade do novo membro.
O artigo 77.4 da Lei 6/2013, do 13 de xuño, establece que os acordos de designación de membros do consello social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a Óscar Manuel Lorenzo Fernández, como representante de UXT Galicia no Consello Social da Universidade de Santiago de Compostela en substitución de Iago Calderón Soilán.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 25 de novembro de 2020
ORDE do 25 de novembro de 2020 pola que se modifica a composición do Consello Social da Universidade de Vigo
Consellería de Cultura, Educación e Universidade — II. Autoridades e persoal — 04/12/2020

Mediante Orde do 10 de novembro de 2016 (DOG do 13 de decembro), fíxose pública a composición do Consello Social da Universidade de Vigo.
A Lei 6/2013, do 13 de xuño, do Sistema universitario de Galicia, establece que o consello social estará integrado por un máximo de trinta e unha persoas membros.
A Lei 6/2013 no seu artigo 77.3 establece que a representación dos intereses sociais no consello social corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou presidenta do consello social; seis membros designados polo Parlamento de Galicia; seis membros designados pola Xunta de Galicia; un membro designado por cada un dos sindicatos máis representativos no territorio da Comunidade Autónoma de Galicia; catro membros designados polas organizacións empresariais máis representativas dos sectores estratéxicos da economía galega na área de influencia da universidade; un membro designado polas corporacións dos municipios en que se sitúan os campus; un membro designado pola asociación de antigos alumnos de cada unha das universidades, un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades.
O Consello Social da Universidade de Vigo comunica á Consellería de Cultura, Educación e Universidade o nomeamento, con data do 18 de novembro de 2020, de Juan José Santamaría Conde como representante de UXT Galicia no Consello Social da Universidade de Vigo, en substitución de Manuel González Piñeiro. Xúntase declaración xurada de compatibilidade do novo membro.
O artigo 77.4 da Lei 6/2013, do 13 de xuño, establece que os acordos de designación de membros do consello social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a Juan José Santamaría Conde, como membro do Consello Social da Universidade de Vigo en representación de UXT Galicia, en substitución de Manuel González Piñeiro.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 25 de novembro de 2020
DECRETO 207/2020, do 3 de decembro, polo que se nomea o secretario xeral do Consello Económico e Social de Galicia.
Vicepresidencia primeira e Consellería de Presidencia, Xustiza e Turismo — II. Autoridades e persoal — 07/12/2020

En virtude do establecido nos artigos 7 e 8, parágrafo segundo, da Lei 6/1995, do 28 de xuño, pola que se crea o Consello Económico e Social de Galicia, e no artigo 25 do seu regulamento de réxime interno, publicado no DOG nº 114, do 11 de xuño de 1996, por proposta conxunta da Vicepresidencia Segunda e Consellería de Economía, Empresa e Innovación, e das consellerías de Facenda e Administración Pública e de Emprego e Igualdade, logo de consulta ás entidades, organizacións e asociacións representadas no Consello, e logo de deliberación do Consello da Xunta de Galicia, na súa reunión do día tres de decembro de dous mil vinte,
Artigo único
Noméase secretario xeral do Consello Económico e Social de Galicia a Manuel Martínez Varela.
Santiago de Compostela, tres de decembro de dous mil vinte